Arturo Aliaga López

Arturo Aliaga López naixito d'Exaulín (D.C.Zaragoza) o 12 d'octubre de 1955, Arturo Aliaga López en a pachina web d'as Corz d'Aragón. estió consellero d'Industria y Innovación d'a Deputación Cheneral d'Aragón dende o 30 d'aviento de 2011 dica o 5 de chulio de 2015, consellero d'Industria, Comercio y Desarrollo d'a Deputación Cheneral d'Aragón dende o 18 de chulio de 2002 dica o 15 de chulio de 2011 y consellero d'Industria, Competitividat y Desarrollo Empresarial d'o Gubierno d'Aragón y vicepresident d'o Gubierno d'Aragón dende o 7 d'agosto de 2019 dica o 23 de chunio de 2023

Estió tamién president d'o Partido Aragonés dende o 6 de chunio de 2015 dica o 10 de febrero de 2023.

 Biografía 
Incheniero industrial, estió profesor d'a Escuela d'Incheniería de Uesca dica a suya dentrata en o Cuerpo de Funcionarios superiors de l'Administración d'a comunidat autonoma d'Aragón en 1987 estando destinato a o Servicio Provincial d'Industria, Comercio y Turismo de Teruel como chefe d'a Sección d'Industria. Arturo Aliaga, el candidato que aspira a ser necesario. Heraldo de Aragón Entre 1991 y 1993 desempenyó o cargo de chefe d'a División d'Industria y Enerchía, tamién en Teruel, estando vocal d'a Comisión Provincial d'Ordenación d'o Territorio y colaborador, como profesor asociato, d'a Escuela Universitaria Politecnica. Designato en 1993 chefe d'o Servicio de Promoción Industrial d'a Dirección Cheneral d'Industria, Enerchía y Minas (Zaragoza), pasó en 1995 a ocupar-se d'a chefatura d'o Servicio de Comercio y Artesanía d'a Dirección Cheneral d'Industria, con especial atención a las arias d'ordenación y promoción comercial. Tamién estió chefe d'o Servicio de Financiación Europea en o Departamento d'Economía y en chinero de 1998 fue nombrato secretario cheneral tecnico d'o Departamento d'Economía, Hicienda y Fomento dende 1999 denominato Departamento d'Economía, Hicienda y Emplego.

Fue secretario d'o Colechio Oficial d'Incheniers Industrials d'Aragón de 1995 a 2002. Fue nombrato consellero d'Industria, Comercio y Desarrollo d'a DChA en 2002, y en 2003 consellero d'Industria, Comercio y Turismo, cargo que desempenyó dica 2011. Dende iste anyo y dica 2015 pasa a estar consellero d'Industria y Innovación d'o Gubierno d'Aragón.

Dende o XIII Congreso d'o Partido Aragonés (marzo de 2011) ha estato secretario cheneral d'o Partido Aragonés dica a suya elección como president en chunio de 2015. Arturo Aliaga, nuevo presidente del Partido Aragonés

Dimpués d'as eleccions autonomicas de mayo de 2019 ye nombrato vicepresident d'Aragón y consellero d'Industria, Competitividat y Desarrollo Empresarial d'o Gubierno d'Aragón. Arturo Aliaga, Pérez Anadón y Maru Díaz entran en el nuevo Gobierno de Lambán

En noviembre de 2022, o chuzgato numero 18 de Zaragoza, declaró y condenó que o congreso d'o partito a on fue trigato Arturo Aliaga fue amanyato, declarando a nulidat d'o mesmo y sinyalando que heba de tornar a celebrar-se. Partido Aragonés, condenado por el Juzgado Dicha sentencia fue celebrada por el sector del PAR que respaldaba a su rival en el congreso anulado, Elena Allué. 

En zagueras o 10 de febrero de 2023, y a traviés d'una moción de censura organizata por 16 miembros d'a executiva d'o Partido Aragonés, Arturo Aliaga deixó a presidencia d'o partito estando o suyo succesor en a presidencia d'o partito Clemente Sánchez-Garnica. Nuevo presidente del PAR: ¿Quién es Sánchez Garnica?

Dimpués d'as eleccions autonomicas d'o 26M, o 5 de chunio de 2023 anuncia a suya intención de retirar-se d'a politica dimpués d'a formalización d'o nuevo gubierno autonomico. =Arturo Aliaga deja la política. Raúl Gascón Tella. Aragondigital.es, 5 de chunio de 2023. 

O 15 de chunio de 2023, ye suspendito de militancia d'o Partido Aragonés, acusato de no pagar as cuotas. Arturo Aliaga es suspendido de militancia del PAR,  acusado de no pagar las cuotas. Marcos García Díaz. Aragondigital.es, 15 de chunio de 2023.

 Vinclos externos 
  Arturo Aliaga. Ficha d'o Gubierno d'Aragón.
  Arturo Aliaga. Ficha d'o PAR.

 Referencias 

Categoría:Consellers d'Industria d'a Deputación Cheneral d'Aragón
Categoría:Deputaus en as Corz d'Aragón por a circumscripción electoral de Zaragoza‎
Categoría:Deputaus d'a VII Lechislatura d'as Corz d'Aragón‎
Categoría:Deputaus d'a VIII Lechislatura d'as Corz d'Aragón‎
Categoría:Deputaus d'a IX Lechislatura d'as Corz d'Aragón‎
Categoría:Deputaus d'a X Lechislatura d'as Corz d'Aragón‎
Categoría:Primer Gubierno Iglesias
Categoría:Segundo Gubierno Iglesias
Categoría:Tercer Gubierno Iglesias
Categoría:Gubierno Rudi
Categoría:Segundo Gubierno Lambán
Categoría:Incheniers d'Aragón
Categoría:Naixius d'Exaulín
Categoría:Politicos d'Aragón
Categoría:1955 (naixencias)
Categoría:Politicos d'o Partido Aragonés
Categoría:Presidents d'o Partido Aragonés
Categoría:Profesors d'a Universidat de Zaragoza
Categoría:Vicepresidents d'a Deputación Cheneral d'Aragón